《雨后》
清代·孙衣言

微雨窗外过，庭柯出新沐。槛户依春风，疏帘纳余绿。

气候乘滋长，生机日葱蔟。玩时适旷衷，感物触遥目。

我有涧中芦，南薰已芳馥。白云不出山，依依在曾麓。

作者简介：（1814—1894）浙江瑞安人，字劭闻，号琴西。道光三十年进士。授编修。光绪间，官至太仆寺卿。寻以疾乞归。生平努力搜辑乡邦文献，刻《永嘉丛书》，筑玉海楼以藏书。有《逊学斋诗文钞》。